ТЕХНИЧЕСКИ СПЕЦИФИКАЦИИ И ИЗИСКВАНИЯ КЪМ ИЗПЪЛНЕНИЕТО

към обществена поръчка с предмет:

„Изпълнение на СМР на улици „Рила“, „Плиска“, „Виктор Юго“ и „Клокотница“, съоръженията и принадлежностите към тях в гр. Златоград“.

Общи положения:

Забележка: Всички изисквания в тази точка следва да се считат за минимални и задължителни. Тази точка се прилага като приложение към договора с определения изпълнител в поръчката и представлява неразделна част от него.

Настоящите технически спецификации за определяне на характеристиките и функционалните изисквания за изпълнение на предмета на обществената поръчка се разработиха на основание чл. 48-53 от Закона за обществените поръчки.   Техническите спецификации представляват неделима част от документацията за участие в обществена поръчка за строителство, наред с договорните условия, инвестиционните проекти в техническа фаза, разрешенията за строеж, количествените сметки и друга техническа документация, която е включена в документацията за обществена поръчка. Спецификациите са предназначени да пояснят и развият изискванията за изпълнение на строителните работи, които са предмет на договора за строителство.  
1. Нормативна рамка

Изпълнението на задълженията на Изпълнителя по настоящата обществена поръчка трябва да бъде извършено в съответствие с изискванията на българските нормативни актове, а именно:
· Закон за обществените поръчки и подзаконовите нормативни актове по прилагането му;
· Закон за устройство на територията и подзаконовите нормативни актове по прилагането му;
· Правилник за изпълнение и предаване на строителни и монтажни работи за съответните видове работи;
· Закони, правилници и наредби, регламентиращи осигуряването на здравословни и безопасни условия на труд;
· Действащите технологични спецификации за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване;
· Наредба № 3 от 31.07.2003 г. за съставяне на актове и протоколи по време на строителството;

· Наредба № РД-02-20-1 от 05.02.2015 г. за условията и реда за влагане на строителни продукти в строежите на Република България;
· Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти

2. Описание на дейностите, включени в обхвата на обществената поръчка
Основната цел на изпълняваните дейности по обществената поръчка е да се извърши реконструкция и рехабилитация на улици, съоръженията и принадлежностите към тях в гр. Златоград, находящи се в Община Златоград. 

Общата площ за строително-монтажни работи (СМР) по рехабилитация и реконструкция на улиците, включително (СМР) по тротоарите към тях по настоящата обществена поръчка с предмет „Изпълнение на СМР на улици „Рила“, „Плиска“, „Виктор Юго“ и „Клокотница“, съоръженията и принадлежностите към тях в гр. Златоград“ е, както следва:

	№
	Наименование на улица
	Площ - m²

	
	
	Улици
	Тротоари 

	1
	ул."Клокотница" - /от ос т. 80 до ос т. 115/ от км  0+000  до км  0+237.09
	1060
	172

	2
	ул."Плиска" - /от ОТ 47 до ОТ 114/ от км  0+000  до км  0+377.76
	1500
	118

	3
	ул. "Рила" - /от ос. т 34 - до ос. т 31/ от км  0+000  до км  0+141.94
	630
	18

	4
	улица "Виктор Юго" - /ОТ ос. т 64- до ос. т 58/ от км  0+000  до км  0+225.92
	1280
	191

	Общо:
	4 470,00 m²
	499,00 m²


Обектът на настоящата обществена поръчка включва изпълнение на СМР в съответствие с изготвен, съгласуван и одобрен инвестиционен проект.

Изпълнението на СМР се извършва в съответствие с част трета „Строителство“ от ЗУТ и започва след подписване на Протокол образец 2 за откриване на строителна площадка и определяне на строителна линия и ниво на строежа.

Обстоятелствата, свързани със започване, изпълнение и приемане на СМР и въвеждане на обекта в експлоатация, ще се удостоверяват със съставяне и подписване от участниците на съответните актове и протоколи съобразно Наредба № 3 от 31.07.2003 г. за съставяне на актове и протоколи по време на строителството. Техническото изпълнение на строителството трябва да бъде изпълнено в съответствие с изискванията на действащото българско законодателство, техническите спецификации на вложените в строежа строителни продукти, материали и оборудване, и добрите строителни практики в България и в Европа. Техническата реализация ще се осъществи в същата последователност в която работите са описани в инвестиционните проекти, включително и в номерацията им.

2.1. Подробно описание на обектите и дейностите предмет на инвестицията.

Улица „Клокотница“ - /от ос т. 80 до ос т. 115/ от км  0+000  до км  0+237.09

Съществуващо положение

Според функционалното си предназначение улицата от /о.т. 80– о.т. 115/ в гр. Златоград принадлежи към второстепенната улична мрежа – обслужваща улица от шести клас (за малки населени места и вилни зони), и има следните параметри:

· Широчина на уличното платно – 5.00 м – 7.50 м

По цялата дължина на ул. Клокотница, съществуващата настилка е от макадам. Съществуващият минимален надлъжен наклон е около 1 %,а максималният надлъжен наклон 12%.

Габаритът на улицата се определя от съществуващото положение и прилежащите застройки.

Проектно решение

Ситуационно и нивелетно решение
Проектът се изготвя с технически елементи в ситуация и надлъжен профил, съответстващи на проектна скорост 20 km/h, съгласно изискванията на „Наредба 2 за планиране и проектиране на Комуникационно-транспортните системи на урбанизираните територии – 2004г.“, при условие за максимално придържане към съществуващата улица, съгласно Техническото задание.


Основните цели на разработката при спазване изискванията на техническото задание са възстановяване и подобряване на транспортно-експлоатационните качества на улицата,  което включва:

· Запазване на техническите елементи в ситуация; 

· Гарантиране на равността на настилката;

· Гарантиране на добро отводняване;

Проектното решение е разработено на база основните технически параметри както следва:

· Проектна скорост - 20 km/h 

· Габарит на уличното платно - 4.50м – 5.50м

· Тротоар - 1.00м – 2.00 м

Проектната ос съвпада с левия ръб на настилката, следваща прилежащите застройки. Нивелетата на улицата е проектирана с прави и параболи. Проектното решение е съобразено с теренната линия на съществуващата улица и е с нивелетни разлики, съобразно прилежащата застройка. Нивелетните линии в началната и крайната точка на разглеждания участък са занулени към прилежащите улици. Минималният допуснат надлъжен наклон е 0,73%, а максималния е 11,83%.
Напречен профил и настилка
В участъка от първите 20 м се запазва типа на настилката като се предвижда фрезоване на съществуващата асфалтобетонова настилка и полагане на изравнителен пласт от долен пласт на покритието min 4 cm и износващ пласт с дебелина 4 cm, а след него се полагане на нова пътна конструкция, със следните пластове:

· Асфалтова смес за износващ пласт, Е = 1200 Mpa – 4 cm

· Асфалтова смес за долен пласт(биндер), Е = 1000 Mpa 
 – 4 cm

· Основен пласт от зърнести минерални материали с подбрана зърнометрия (0-63) – 10 cm

· Основен пласт от зърнести минерални материали (несортиран трошен камък) –27 cm

· Общо:  45cm

Оразмеряването е направено за категория на движение „леко“, оразмерително осово натоварване 10 t/ос, за експлоатационен период 10 год.

Стойностите за осов товар 100 kN са взети от Ръководството за оразмеряване на асфалтови настилки, а именно:

· диаметъра на отпечатъка    D = 32.04см 

· налягането на гумите   p = 0.620 МРа.

Проектният напречен наклон е едностранен - 2.5%, ширината на уличното платно варира между 4.50 м – 5.50 м. Пространствата оставащи до оградите (входове, гаражи) в левият ръб се предвижда да се затревят или запълнят и изравнят  с трошен камък, а в десният ръб се предвижда изпълнението на тротоар с бетонови плочки.

Отводняване
Отводняването, съгласно Техническото задание е предвидено да е повърхностно. Към настоящият проект е приложен и проект за изграждане на тръба DN400/374, по ул. Плиска и ул. Клокотница с цел отвеждане, както на повърхностните води от проливните дъждове, така и от околните планински склонове. Отвежданите води от ул. Плиска преминават по отвеждаща тръба DN400/374 в съществуваща ревизионна шахта на ул. Клокотница. В проектното решение са предвидени две нови дъждоприемни шахти, които се заустват в съществуващата смесена канализационна мрежа.

Организация на движението
Към момента няма действаща постоянна организация на движението.

Предвидено е строително-монтажните работи да бъдат извършени в един етап на временна организация на движението, като се осигурява достъп за пешеходци.

Улица „Плиска“ - /от о.т. 47 до о.т. 114/ от км  0+000  до км  0+377.76

Съществуващо положение

Според функционалното си предназначение улицата от /о.т. 47 – о.т. 114/ гр. Златоград принадлежи към второстепенната улична мрежа – обслужваща улица от шести клас (за малки населени места и вилни зони), и има следните параметри:

· Широчина на уличното платно – от 3.50 м до 5.00 м

 В началото на участъка от км 0+000 до км 0+132 съществуващата настилка е бетонова в сравнително добро състояние. От км 0+132 до краят на участъка /км 0+377.76/ съществуващата настилка е макадамова. От лявата страна на пътното платно от км 0+000 до км 0+020 има съществуваща укрепителна стена в не добро състояние.

Като цяло габарита на улицата се определя от съществуващото прилежащо застрояване.

Проектно решение

Ситуационно и нивелетно решение
Проектът се изготвя с технически елементи в ситуация и надлъжен профил, съответстващи на проектна скорост 20 km/h, съгласно изискванията на „Наредба 2 за планиране и проектиране на Комуникационно-транспортните системи на урбанизираните територии – 2004 г.“, при условие за максимално придържане към съществуващата улица, съгласно Техническото задание.


Основните цели на разработката при спазване изискванията на техническото задание са възстановяване и подобряване на транспортно-експлоатационните качества на улицата, което включва:

· Запазване на техническите елементи в ситуация; 

· Гарантиране на равността на настилката;

· Гарантиране на добро отводняване;

Проектното решение е разработено на база основните технически параметри както следва:

· Проектна скорост - 20 km/h 

· Габарит на уличното платно
- от 3.50 м до 5.00 м

· Тротоар - 1.00 – 2.00 м

Проектната ос съвпада с левият ръб на настилката. Проектното решение съобразено с теренната линия на съществуващата улица и е с нивелетни разлики, съобразени с прилежащото застрояване. Нивелетните линии в началната и крайната точка на разглеждания участък са занулени към прилежащите улици. Минималният допуснат надлъжен наклон е 1,672% (асфалтобетонова настилка), а максималният – 23,683% (бетонова настилка).

Напречен профил и настилка
В участъка от км 0+000 до км 0+132 се запазва типа на настилката като се предвижда разрушаване на съществуващата бетонова настилка и полагане на нова бетонова пътна конструкция, със следните пластове:

· Награпавен бетон С35/45 – 6 cm

· Бетон С35/45 – 14 cm

· Подложен пясък – 10 cm

· Трошен камък 10/75 – 10 cm

· Общо:  40cm

От км 0+132 до 0+320 се предвижда разваляне на съществуващата макадамова настилка и полагане на нова пътна конструкция, със следните пластове:

· Асфалтова смес за износващ пласт, Е = 1200 Mpa – 4 cm

· Асфалтова смес за долен пласт(биндер), Е = 1000 Mpa – 4 cm

· Основен пласт от зърнести минерални материали с подбрана зърнометрия (0-63) – 17 cm

· Основен пласт от зърнести минерални материали (несортиран трошен камък) – 20 cm

· Общо: 45cm

От 0+320 до 0+377.76 се предвижда разваляне на съществуващата макадамова настилка и полагане на нова бетонова пътна конструкция, със следните пластове:

· Награпавен бетон С35/45 – 6 cm

· Бетон С35/45 – 14 cm

· Подложен пясък – 10 cm

· Трошен камък 10/75 – 10 cm

· Общо:  40cm

Оразмеряването е направено за категория на движение „леко“, оразмерително осово натоварване 10 t/ос, за експлоатационен период 10 год. 

Стойностите за осов товар 100 kN са взети от Ръководството за оразмеряване на асфалтови настилки, а именно:

· диаметъра на отпечатъка    D = 32.04см 

· налягането на гумите   p = 0.620 МРа.

От направеното оразмеряване на настилката и проверки на срязване и опън е видно, че избраният тип настилка удовлетворява изискванията за транспортното натоварване.

Проектният напречен наклон по дължината на целият участък е едностранен -  2.5%, ширината на уличното платно варира между 3.50м и 5.00м, като оставащите пространства от ръба на настилката до оградите се обособяват като тротоар с бетонови плочки. 

В участъците от км 0+000 до км 0+132 и от км 0+320 до км 0+377.78, предвид големият надлъжен наклон е предвидена бетонова настилка.

Отводняване
Отводняването, съгласно Техническото задание е предвидено да е повърхностно. Предвижда се и изграждане на тръба DN400/374, по ул. Плиска и ул. Клокотница с цел отвеждане, както на повърхностните води от проливните дъждове, така и от околните планински склонове. В проектното решение са предвидени, две ревизионни шахти, както и две напречни дъждоприемни решетки, които са свързани с отвеждаща тръба DN400/374. Отвеждането на тези води с DN400/374 стига до съществуваща ревизионна шахта на ул. Клокотница.

Организация на движението
Към момента няма действаща постоянна организация на движението.

Предвидено е строително-монтажните работи да бъдат извършенни в един етап на временна организация на движението, като се осигурява достъп за пешеходци.

Улица "Рила" - /от о.т. 34 - до о.т. 31/ от км  0+000  до км  0+141.94

Съществуващо положение

Според функционалното си предназначение улицата от /о.т. 34 – о.т. 31/ в гр. Златоград принадлежи към второстепенната улична мрежа – обслужваща улица от шести клас (за малки населени места и вилни зони), и има следните параметри:

· Широчина на уличното платно – 4.00 м

В началото на участъка при заустването има съществуваща настилка около 20 метра - асфалтова в добро състояние. След това по цялата дължина на ул. Рила, няма настилка.Съществуващото положение е черен път, без пътна конструкция. Има положени напречни отводнителни решетки в средата на уличното платно. Съществуващият надлъжен наклон е голям около 9–14 %.

Като цяло габарита на улицата се определя от съществуващото положение и прилежащите застройки.

Проектно решение

Ситуационно и нивелетно решение
Проектът се изготвя с технически елементи в ситуация и надлъжен профил, съответстващи на проектна скорост 20 km/h, съгласно изискванията на „Наредба 2 за планиране и проектиране на Комуникационно-транспортните системи на урбанизираните територии – 2004г.“, при условие за максимално придържане към съществуващата улица, съгласно Техническото задание.


Основните цели на разработката при спазване изискванията на техническото задание са възстановяване и подобряване на транспортно-експлоатационните качества на улицата,  което включва:

· Запазване на техническите елементи в ситуация; 

· Гарантиране на равността на настилката;

· Гарантиране на добро отводняване;

Проектното решение е разработено на база основните технически параметри както следва:

· Проектна скорост - 20 km/h 

· Габарит на уличното платно - 4.00 м

Проектната ос съвпада с левия ръб на настилката, следваща прилежащите застройки. Нивелетата на улицата е проектирана с прави и параболи. Съобразена е с теренната линия на съществуващата улица и е с нивелетни разлики, съобразно прилежащата застройка. Нивелетните линии в началната и крайната точка на разглеждания участък са занулени към прилежащите улици. Минималният допуснат надлъжен наклон е 3,4%, а максималния е 15,41%.

Напречен профил и настилка
В участъка от първите 20 м се запазва типа на настилката като се предвижда фрезоване на съществуващата асфалтобетонова настилка и полагане на изравнителен пласт от долен пласт на покритието min 4 cm и износващ пласт с дебелина 4 cm, а след него се полагане на нова пътна конструкция, със следните пластове:

· Асфалтова смес за износващ пласт, Е = 1200 Mpa – 4 cm

· Асфалтова смес за долен пласт(биндер), Е = 1000 Mpa – 4 cm

· Основен пласт от зърнести минерални материали с подбрана зърнометрия (0-63)  – 10 cm

· Основен пласт от зърнести минерални материали (несортиран трошен камък) – 27 cm

· Общо:    45cm

Оразмеряването е направено за категория на движение „леко“, оразмерително осово натоварване 10 t/ос, за експлоатационен период 10 год. 

Стойностите за осов товар 100 kN са взети от Ръководството за оразмеряване на асфалтови настилки, а именно:

· диаметъра на отпечатъка    D = 32.04 см 

· налягането на гумите   p = 0.620 МРа.

От направеното оразмеряване на настилката и проверки на срязване и опън е видно, че избраният тип настилка удовлетворява изискванията за транспортното натоварване.

Проектният напречен наклон е едностранен -  2.0%, ширината на уличното платно е 4.00м, а оставащите пространства до оградите (входове,гаражи) се предвижда да се затревят или запълнят и изравнят  с трошен камък.

Отводняване
В разглеждания участък има изградени дъждоприемни шахти, ревизионни шахти, линейни отводнителни решетки. Вертикалната планировка на новопроектираната настилка изцяло е съобразена с изградената отводнителна система. Предвидено е повдигане и подмяна на съществуващите шахти и решетки.

Организация на движението
Към момента няма действаща постоянна организация на движението.

Предвидено е строително-монтажните работи да бъдат извършени в един етап на временна организация на движението, като се осигурява достъп за пешеходци.

Улица „Виктор Юго“ - /от о.т. 64 до о.т. 58/ от км  0+000  до км  0+225.92

Съществуващо положение

Според функционалното си предназначение улицата от о.т. 64 до о.т. 58 в гр. Златоград принадлежи към второстепенната улична мрежа – обслужваща улица от шести клас (за малки населени места и вилни зони), и има следните параметри:

· Широчина на уличното платно – от 3.00 м до 6.00 м

· Широчина на тротоари с бет. плочи – от 0.50 м до 1.50 м, а на някои места липсват

В началото на участъка, при заустването има съществуваща настилка около 30 метра - асфалтова в добро състояние. След това по цялата дължина на ул. Виктор Юго, няма настилка. Съществуващото положение е черен път, без пътна конструкция. Има положени напречни отводнителни решетки в средата на уличното платно. Съществуващият надлъжен наклон е голям около 5–16 %.

Като цяло габарита на улицата се определя от съществуващото положение и прилежащите застройки.

Проектно решение

Ситуационно и нивелетно решение
Проектът се изготвя с технически елементи в ситуация и надлъжен профил, съответстващи на проектна скорост 20 km/h, съгласно изискванията на „Наредба 2 за планиране и проектиране на Комуникационно-транспортните системи на урбанизираните територии – 2004г.“, при условие за максимално придържане към съществуващата улица, съгласно Техническото задание.


Основните цели на разработката при спазване изискванията на техническото задание са възстановяване и подобряване на транспортно-експлоатационните качества на улицата,  което включва:

· Запазване на техническите елементи в ситуация; 

· Гарантиране на равността на настилката;

· Гарантиране на добро отводняване;

Проектното решение е разработено на база основните технически параметри както следва:

· Проектна скорост - 20 km/h 

· Габарит на уличното платно - от 3.00 м до 6.00 м

· Тротоари - вариращ габарит от двете страни на улицата от 0.50 м до 1.50 м

Проектната ос съвпада с левия ръб на настилката, следваща прилежащите застройки. Нивелетата на улицата е проектирана с прави и параболи. Съобразена е с теренната линия на съществуващата улица и е с нивелетни разлики, съобразно прилежащата застройка. Нивелетните линии в началната и крайната точка на разглеждания участък са занулени към прилежащите улици. Минималният допуснат надлъжен наклон е 0,75% , а максималния – 16,834%

Напречен профил и настилка
В участъка от първите 40 м се запазва типа на настилката като се предвижда фрезоване на съществуващата асфалтобетонова настилка и полагане на изравнителен пласт от долен пласт на покритието min 4 cm и износващ пласт с дебелина 4 cm, а след него се полагане на нова пътна конструкция, със следните пластове:

· Асфалтова смес за износващ пласт, Е = 1200 Mpa – 4 cm

· Асфалтова смес за долен пласт(биндер), Е = 1000 Mpa
– 4 cm

· Основен пласт от зърнести минерални материали с подбрана зърнометрия (0-63) 
– 10 cm

· Основен пласт от зърнести минерални материали (несортиран трошен камък)
– 27 cm

· Общо:    45cm

Оразмеряването е направено за категория на движение „леко“, оразмерително осово натоварване 10 t/ос, за експлоатационен период 10 год. 

Стойностите за осов товар 100 kN са взети от Ръководството за оразмеряване на асфалтови настилки, а именно:

· диаметъра на отпечатъка    D = 32.04см 

· налягането на гумите   p = 0.620 МРа.

От направеното оразмеряване на настилката и проверки на срязване и опън е видно, че избраният тип настилка удовлетворява изискванията за транспортното натоварване.

Проектният напречен наклон е едностранен -  2.0%, ширината на уличното платно е от 3.00м до 6,00м, тротоарите са с променливи ширини спрямо съществуващите застрйки от 0.5м до 1.50м а оставащите пространства до оградите (входове,гаражи) се предвижда да се затревят или запълнят и изравнят  с трошен камък.

Отводняване
Отводняването, съгласно Техническото задание е предвидено да е повърхностно, като в определени участъци има изградени дъждоприемни шахти, ревизионни шахти, линейни отводнителни решетки. Вертикалната планировка на новопроектираната настилка изцяло е съобразена с изградената отводнителна система. Предвидено е повдигане и подмяна на съществуващите шахти и решетки.

Организация на движението
Към момента няма действаща постоянна организация на движението.

Предвидено е строително-монтажните работи да бъдат извършени в един етап на временна организация на движението, като се осигурява достъп за пешеходци.

3. Общи изисквания за качество и работа
3.1.  Подготвителни дейности и временни съоръжения при строителството
Изпълнителят поема всички разноски по инсталирането, работата и демонтирането на временните съоръжения.
Изпълнителят ще осигури и поддържа временни санитарни съоръжения на обекта за нуждите на работниците и служителите. Изпълнителят ще поддържа чистотата и хигиената на съоръженията. 
Цялото електрозахранване за нуждите на обекта следва да бъде осигурено и поддържано от Изпълнителя. Всички временни електрически свързвания и инсталации ще подлежат на одобрение от Възложителя в съответствие с държавните и местните нормативни изисквания.

3.2.  Организация на движението при изпълнение на строителството

Изпълнителят отговаря за организацията на движението по време на строителството. Организацията на движението ще бъде съгласувана с органите на КАТ. 
Всички мерки за безопасност ще бъдат съгласувани с и приети от Възложителя на място преди започването на строителните работи. 

Изпълнителят ще изгради временни обиколни пътища, там където работите пречат на съществуващите обществени или частни, или други пътища, които дават достъп до частна или обществена собственост
Всички вреди, настъпили в резултат от работата на Изпълнителя, ще бъдат отстранени за негова сметка. 
3.3.  Временни ограничения

Изпълнителят трябва да осигури сигнализация с подходящи знаци за обозначаване на участъка, в който се извършват строителните работи, с цел гарантиране на безопасността на работниците/служителите на обекта и гражданите и ограничаване достъпа на външни лица.

Изпълнителят трябва да вземе мерки за предотвратяване и ограничаване вредното въздействие на атмосферните условия по време на строителния процес.

Изпълнителят трябва да вземе мерки относно ненарушаване на електроснабдителните, пощенски и други подземни и надземни комуникационни и снабдителни линии и мрежи. Изпълнителят изрично уведомява компетентните дружества за времето на извършване на строителните работи и при необходимост съгласува своите действия с дружествата. Изпълнителят отстранява за своя сметка всички нововъзникнали работи в резултат на негово неправилно действие или бездействие по негова вина по време на изпълнение на строителството.
3.4. Проверки и изпитвания: 

Изпълнителят трябва да спазва стандартите и нормативите, действащи в Република България. Изпълнителят е длъжен да влага в строителството висококачествени материали и строителни изделия, както и да извършва качествено строително-монтажните работи. Материалите се доставят със сертификат за качество и сертификат за произход.

Изпълнителят е длъжен да осигурява винаги достъп до строителната площадка на упълномощени представители на Възложителя и изпълнителя на строителен надзор (консултанта). 

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи. 

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

Контрол по време на строителния процес: 

Контролът се осъществява от: 

· Консултантът, осъществяващ строителен надзор; 

· Инвеститорски контрол на общината в качеството й на Възложител - осъществяват проверки на място. 

В рамките на строителния процес ще се извършват проверки на място, които ще включват: 

· проверка на съответствието на реално изпълнени СМР с инвестиционния проект и всички изменения в тях, одобрени от общината; 

· измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и одобрени от строителния надзор и инвеститорския контрол, количества и тези по КСС; 

· проверка за технологията на изпълнение и качеството на вложените материали и продукти, и съответствието им с изискванията на техническия проект; 

· проверка на сроковете на изпълнение в съответствие с приетите графици. 

3.5. Технически характеристики на строителните продукти, които ще бъдат вложени в строежа, изисквания за качество – нормативи, стандарти и други разпоредби, на които следва да отговарят.
Строежът трябва да отговаря на изискванията на чл. 169 и чл.170 от Закона за устройство на територията.

СМР следва да се изпълняват в съответствие с инвестиционните проекти и одобрените дейности съгласно приложените количествени сметки, настоящите технически спецификации, условията на договора за възлагане на обществената поръчка и действащото българско законодателство за строителство и въвеждане на строежите в експлоатация.

Строителните продукти, предназначени за трайно влагане в строежа трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при обновявания, ремонти и реконструкции на строежите. 

По смисъла на Регламент № 305:

· „строителен продукт“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите; 

· „комплект“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите; 

· „съществени характеристики“ означава онези характеристики на строителния продукт, които имат отношение към основните изисквания към строежите; 

· „експлоатационни показатели на строителния продукт“ означава експлоатационните показатели, свързани със съответните съществени характеристики, изразени като ниво, клас или в описание. 

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредба № РД-02-20- 1/05.02.2015г. за условията и реда за влагане на строителни продукти в строежите на Република България, обн. с ДВ, бр.14/2015г., в сила от 01.03.2015г. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са: 

1. декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ; 

2. декларация за характеристиките на строителния продукт, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“; 

3. декларация за съответствие с изискванията на инвестиционния проект, когато строителните продукти са произведени индивидуално или по заявка, не чрез серийно производство, за влагане в един единствен строеж. 

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени. 

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране в строежите и само такива, които са заложени в инвестиционния проект със съответните им технически характеристики, съответстващи на техническите правила, норми и нормативи, определени със съответните нормативни актове за строителство. 

Общи изисквания към строежите и изисквания към строителните продукти и материали за трайно влагане в строежа, обект по проекта: изпълнителят следва да изпълнява и поддържа строежа в съответствие с изискванията на нормативните актове и техническата спецификация за осигуряване в продължение на икономически обоснован експлоатационен срок на съществените изисквания за: 

1. механично съпротивление и устойчивост (носимоспособност); 

2. безопасност при пожар; 

3. хигиена, опазване на здравето и на околната среда; 

4. безопасна експлоатация; 

5. защита от шум; 

6. икономия на енергия и топлосъхранение (енергийна ефективност). 

С отчитане на горните нормативни изисквания, всички строителни продукти и материали, които се влагат от Изпълнителя при изпълнението на СМР, трябва да имат оценено съответствие съгласно горепосочената наредба. 

Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.

Изпълнителят следва да изпълни строежа по такъв начин, че да не представлява заплаха за хигиената или здравето на обитателите, и за опазването на околната среда при: 

1. отделяне на отровни газове; 

2. наличие на опасни частици или газове във въздуха; 

3. излъчване на опасна радиация; 

4. замърсяване или отравяне на водата или почвата; 

5. неправилно отвеждане на отпадъчни води, дим, твърди или течни отпадъци; 

6. наличие на влага в части от строежа или по повърхности във вътрешността на строежа.
Влаганите строителни материали и съоръжения трябва да отговарят на следните технически спецификации:

· Български стандарти, въвеждащи хармонизирани европейски стандарти, или еквивалентни; 

· Европейски технически одобрения (с или без ръководство), когато не съществуват технически спецификации.

· В случай, че спецификации не съществуват, строителните материали следва да съответстват на признати национални технически спецификации.

Когато техническите спецификации не могат да бъдат определени по горния ред, включително когато такива не съществуват, не са публикувани или не са влезли в сила, същите се определят от:  

· Български стандарти, с които се въвеждат европейски или международни стандарти, или еквивалентни;

· Български стандарти или еквивалентни;

· При условие, че не са налице публикувани стандарти, се прилагат български технически одобрения, както и нормативните актове за изпълнение и контрол на строежите или на отделни строителни и монтажни работи.

Всяка доставка на строителната площадка и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език. 

Изпълнителят следва да осигури съответствието на доставените за влагане на обекта материали без дефекти. Изпълнителят следва да извършва визуална проверка и да проверява документите по доставките, както и други, свързани с това дейности. Материали, които не съответстват на изискванията на техническите спецификации и действащите стандарти, следва да се отстранят незабавно от обекта.

Материалите следва да се съхраняват  и опазват по начин осигуряващ защита от кражби или влошаване на техническите им характеристики. Материалите, които са негодни - увредени или замърсени, не могат да се влагат в обектите и следва да се заменят, без да се изискват допълнителни средства от Възложителя.

Всяка доставка ще се контролира от инвеститорския контрол и консултанта, упражняващ строителен надзор на строежа. 

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя. 

В строежа трябва да бъдат вложени материалите, определени в проекта и отговарящи на изискванията в българските и/или европейските стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя. 

Всяка промяна в одобрения проект трябва да бъде съгласувана и приета от Възложителя. 

Изпълнителят е задължен да изпълни възложените работи и да осигури работна ръка за изпълнението на всички предвидени в инвестиционния проект видове работи. 

Изпълнителят точно и надлежно трябва да изпълни договорените работи според одобрения от Възложителя технически проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до приемане на работите от страна на Възложителя и от съответните държавни институции. 

Изпълнителят трябва да съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

За всички посочени стандарти се прилагат съответните последни издания. Ако за посочен в настоящата спецификация стандарт има  последващо  по-ново издание,  същото  е валидно.

За всяко изискване за съответствие със стандарти за системи за управление на качеството участниците могат да представят и еквивалентни сертификати.

 При изпълнение, документиране и приемане на строително – монтажните работи се спазват стриктно всички изисквания на българската нормативна уредба.

3.6. Методи за изпълнение на строителството. Строителна технология.

В процеса на строителството Възложителят ще упражнява контрол на извършените строителни работи на Изпълнителя. Възложителят има право да изиска да контролира, в това число и чрез нает от него Консултант, процесите на производство на определени съоръжения и материали, които ще се използват при изграждането и обзавеждането на обекта, както и да взема участие в специални изпитания и проверки извършвани от Изпълнителя в процеса на производство. В този случай, при наличие на поддоставчици и подизпълнители, може да се изиска Изпълнителят да осигури право на достъп на Възложителя/Консултанта и до местата на производство на поддоставчиците /подизпълнителите. Във всички случаи това право на Възложителя не следва да нарушава нормалния производствен процес на Изпълнителя.

3.7. Изисквания относно осигуряване на безопасни и здравословни условия на труд. План за безопасност и здраве.
При изпълнение на СМР на обекта от страна на строителната организация да се спазват изискванията на следните нормативни документи:

· Наредба № 3 за инструктажа на работниците и служителите по безопасност, хигиена на труда и противопожарна охрана;

· Наредба № 3 за минималните изисквания за безопасност и опазване на здравето на работещите при използване на лични предпазни средства на работното място;

· Наредба № 6 за общите изисквания и задължения за осигуряване на безопасност при трудовата дейност;

· Закон за здравословни и безопасни условия на труд;

· Правилник за безопасността на труда в строителството;

· Закон за опазване на околната среда.

От страна на Изпълнителя се изисква стриктно спазване, включително и по отношение на трети лица, на разпорежданията на Закона за здравословни и безопасни условия на труд и Наредба № 2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи, както и всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка. 

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство. 

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи. 

При изпълнение на СМР работниците да бъдат инструктирани по техника на безопасност и да бъдат снабдени с работно облекло и предпазни средства съобразно вида и условията на работа. Особено внимателно да се изпълняват демонтажните работи, като носещите елементи се свалят отгоре - надолу по посока на изтичане на усилията. Да се използва временно подпиране за предотвратяване срутване на конструкцията.
При изпълнение на строителните и монтажните работи Изпълнителят трябва да ограничи своите действия в рамките само на строителната площадка. 

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци. 

3.8. Гаранционни срокове. Изисквания за поддръжка през гаранционния срок, изисквания относно отстраняването на дефекти, проявили се при нормалната експлоатация на строежа в течение на гаранционните срокове.
Степента на завършеност, която Изпълнителят ще постигне при изпълнение на обекта трябва да бъде такава, че да осигури окончателното му приемане съгласно чл.176, ал.1 от ЗУТ.
Гаранционният срок на изпълнените обекти трябва да бъде по-голям или равен на минималните гаранционни срокове за изпълнение на строителни и монтажни  работи, съоръжения и строителни обекти, съгласно чл.20, ал. 3, и 4 и чл.21от  Наредба № 2 от 31.07. 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

3.9. Комуникация между Възложителя и Изпълнителя

Възложителят ще определи свой/и упълномощен/и представител/и по договора за координация и контрол на изпълнение на договора, както и за оперативен контакт с изпълнителя. Изпълнителят трябва да посочи конкретни телефонни номера - фиксиран и мобилен, както и електронен адрес, които ще се ползват за комуникация с Възложителя.[image: image1.png]



16

